משמר הגבול האוקראיני

משמר הגבול האוקראיני, רשמית שירות משמר הגבול הממלכתי של אוקראינה (באוקראינית: Державна прикордонна служба України) הוא גוף ממשלתי האחראי להגנת הגבולות ועמדות המכס של אוקראינה. השירות הוקם ב-1991 תחת השם "משמרות הגבול הממלכתיים של אוקראינה", שהפכו לשירות ממלכתי הכפוף לשירות הביטחון של אוקראינה. מייסד משמר הגבול של אוקראינה העצמאית הוא ו.א. גובנקו. מבנה משמר החופים האוקראיני משמר החופים האוקראיני, הנושא רשמית את השם "האבטחה הימית" (Морська охорона) אחראי להגנת 1,355 הקילומטרים של הגבולות הימיים מתוך 7,000 הקילומטרים של כלל הגבולות. משמר החופים מכיל 4 יחידות שיושבות בבּלאקלבה, אודסה, איזמעיל וקרצ'י בהתאמה. בעבר התקיימה חטיבת המשחתות במאריופול בחצי האי קרים וחטיבת המשחתות המיוחדת שבסיסה היה ביאלטה (לאחר סיפוח חצי האי על ידי רוסיה היחידות עברו לאודסה). בנוסף קיימת יחידת "דנייפר", יחידת כוחות מיוחדים של משמר החופים. מחלקת התעופה (Авіація) תעופת משמר הגבול היא אחת הזרועות היעילות ביותר בארגון ומכילה שתי טייסות אוויר הפרוסות באודסה וחרקוב. ישנן גם שתי יחידות אוויריות באודסה וקייב (בעבר, היחידה האווירית באודסה התמקמה בסימפרופול). בקוטובסק ישנה יחידות מסוקים (בעבר הייתה יחידת מסוקים גם בלוהנסק). המחלקה מצוידת במטוסי אנטונוב אוקראיניים ומסוקי מיל רוסיים. מחלקת המודיעין של משמר הגבול מחלקת המודיעין של מג"ב האוקראיני (Прикордонна розвідка) אחראית לאיסוף מודיעין חיוני על הברחות מתוכננות למדינה ופועלת ליידע את הגופים הרלוונטיים במטרה למנוע כל הברחה אפשרית בקנה מידה גדול לאוקראינה. מפקדי משמר הגבול ציוד וטכנולוגיה קישורים חיצוניים אתר האינטרנט הרשמי של משמר הגבול האוקראיני משמר הגבול האוקראיני, ברשת החברתית פייסבוק משמר הגבול האוקראיני, ברשת החברתית X (טוויטר) משמר הגבול האוקראיני, ביישום טלגרם משמר הגבול האוקראיני, ברשת החברתית אינסטגרם משמר הגבול האוקראיני, ברשת החברתית טיקטוק משמר הגבול האוקראיני, סרטונים בערוץ היוטיוב הערות שוליים